L’OMIC reprén el servei en la Casa de Cultura
2025-07-24

L’Oficina Municipal d’Atenció al Consumidor de Burjassot (OMIC) reprendrà el seu servei a tota la ciutadania, aquest dijous 16 de desembre, a la Casa de Cultura. Després de finalitzar el procediment administratiu per a la incorporació d’un nou tècnic responsable del servei, des d’aquesta mateixa setmana s’atendrà, amb cita prèvia, a les veïnes i els veïns de Burjassot de manera presencial.

Les persones interessades podran establir una cita, bé presencial, bé telemàtica, però serà necessari en tots dos casos demanar cita prèvia PUNXANT ACÍ, o bé telefonant al 663 96 09 78. L’Omic disposa també d’un correu electrònic, omic@burjassot.es. L’horari d’atenció al públic serà de dilluns a dijous de 9.00 a 14.00 hores, després de sol·licitar cita prèvia.

En cas d’absència, malaltia, vacances, etc… les reclamacions es poden entregar en el Registre General de l’Ajuntament de Burjassot o bé tramitar-les a través del Servei Territorial de Consum en C/ Gregorio Gea, 27 de València.